gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4838, del 09-09-2004 (2004/9090)

Informació pública de la proposta de programa d'actuació integrada de la unitat d'execució única del nucli urbà el Almorach.
----------------------------------------------------------------------------------------------------------------------------

### Dades del document

Número de DOGV
:   4838

Data del DOGV
:   09-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/9090


Organisme emissor
:   Ajuntament de Xixona

Tipus de document
:   Anunci

Informació pública de la proposta de programa d'actuació integrada de la unitat d'execució única del nucli urbà el Almorach. [2004/M9090]
  
En compliment del que disposa l'article 52, en relació amb els articles 45 i 46 de la Llei Reguladora de l'Activitat Urbanística, esta Alcaldia ha resolt mitjançant Resolució número 244/2004, de 17 de maig,
  
«Primer
  
Sotmetre a informació pública la proposta de programa d'actuació integrada de la unitat d'execució única del nucli urbà el Almorach, presentada per Jesús Quesada Servicios, SL i redactada per l'arquitecte Enrique Centelles Forner, mitjançant edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, per termini de 20 dies, comptats des de l'última publicació de l'edicte.
  
La proposta de programa conté els següents documents:
  
- Memòria del programa d'actuació integrada.
  
- Avantprojecte d'urbanització.
  
Segon
  
Durant el període d'informació pública podrà examinar-se la documentació completa, a l'oficina tècnica municipal, i formular al·legacions i alternatives tècniques.
  
Les proposicions juridicoeconòmiques es presentaran durant els cinc dies següents al venciment del termini anterior.
  
Estos terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar alternativa tècnica substancialment distinta a la inicial i prestara caució d'això en la quantia que reglamentàriament es determine.
  
Tercer
  
Remetre avís d'este acord als qui consten en el cadastre com a titulars de drets afectats per la tramitació de l'esmentat expedient, abans de la publicació.»
  
El present edicte complix la funció de notificació per edictes de conformitat amb el que disposa l'article 59.4 de la Llei 30/1992, respecte dels propietaris de les parcel·les la titularitat o el domicili dels quals, a efectes de notificació, puguen ser desconeguts.
Diari Oficial de la Generalitat Valenciana


Sumari del DOGV 4883, del 15-11-2004 (2004/11619)

Informació pública de la modificació de l'ordenació detallada del pla parcial del sector 1.1.a, relativa als equipaments esportius recreatius.
----------------------------------------------------------------------------------------------------------------------------------------------

### Dades del document

Número de DOGV
:   4883

Data del DOGV
:   15-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11955


Organisme emissor
:   Ajuntament d'Albal

Tipus de document
:   Anunci

Informació pública de la modificació de l'ordenació detallada del pla parcial del sector 1.1.a, relativa als equipaments esportius recreatius. [2004/N11532]
  
Els servicis tècnics municipals han redactat la modificació de l'ordenació detallada del pla parcial del sector 1.1.a, relativa als equipaments esportius recreatius, de conformitat amb el que establix l'article 52 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana. S'obri un període d'informació pública de 20 dies, durant el qual el projecte es trobarà en les dependències de l'ajuntament, a disposició de qualsevol interessat, a fi de poder realitzar totes les al·legacions que s'estimen pertinents.
Diari Oficial de la Generalitat Valenciana


Sumari del DOGV 4866, del 20-10-2004 (2004/9946)

Actuacions número 698/2004. Cèdula de notificació.
--------------------------------------------------

### Dades del document

Número de DOGV
:   4866

Data del DOGV
:   20-10-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/9946


Organisme emissor
:   Jutjat de Primera Instància número 26 de València

Tipus de document
:   Anunci

Actuacions número 698/2004. Cèdula de notificació. [2004/A9946]
  
Alicia Ordeig Rabadán, secretària titular del Jutjat de Primera Instància número 26 de València, mitjançant el present edicte fa saber:
  
Que en les actuacions de liquidació del règim econòmic matrimonial 698/2004, que se segueixen a instància de María Teresa Pardo Navarro contra Mokhtar Hadj Abdelkader, en situació de rebel·lia, en què, en data 22 de setembre de 2004, s'ha dictat la interlocutòria, que té la part dispositiva com es diu tot seguit:
  
«Part dispositiva: s'acorda l'aprovació de la liquidació de la societat de guanys presentada per la part actora en la seua demanda i que té el contingut següent.
  
L'adjudicació total a l'esposa senyora Pardo Navarro, tant de l'actiu com del passiu de l'inventari de la societat de guanys aprovat per la Interlocutòria de data 29 de juny de 2004. Vist que hi ha un excés de 12,64 euros entre l'actiu i el passiu a favor de l'actiu, la senyora Pardo Navarro pagarà la meitat de l'esmentada xifra (6,32 euros) a Mokhtar Hadj Abdelkader, una vegada li conste el seu parador.
  
Contra la present interlocutòria es pot interposar un recurs d'apel·lació davant de l'Audiència Provincial en el termini de cinc dies.
  
Així ho acorda, mana i firma Rafael Carbona Rosalén.
  
El magistrat: Rafael Carbona Rosalén. La secretària: Alicia Ordeig Rabadán.»
  
I perquè valga de notificació en la forma escaient al demandat, Mokhtar Hadj Abdelkader, en situació de rebel·lia i parador ignorar, expedisc i firme la present cèdula.»
Diari Oficial de la Generalitat Valenciana


Sumari del DOGV 4860, del 11-10-2004 (2004/10754)

Expedient número CNMY04/02-2/34. Obres de remodelació del pati exterior de la Residència de Tercera Edat «Pintor Sala» d'Alcoi.
-------------------------------------------------------------------------------------------------------------------------------

### Dades del document

Número de DOGV
:   4860

Data del DOGV
:   11-10-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/10404


Data del document
:   01-10-2004

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * Alcoi
    * licitació
    * contracte d'obres
    * adjudicació de contracte administratiu

Expedient número CNMY04/02-2/34. Obres de remodelació del pati exterior de la Residència de Tercera Edat «Pintor Sala» d'Alcoi. [2004/X10227]
  
1. Entitat adjudicadora
  
a) Organisme: Conselleria de Benestar Social
  
b) Dependència que tramita l'expedient: Servei de Contractacions e Inversions.
  
c) Número d'expedient: CNMY04/02-2/34
  
2. Objecte del contracte
  
a) Tipus de contracte: Obres.
  
b) Descripció de l'objecte: Obres de remodelació del pati exterior de la residència de tercera edat ?Pintor Sala- d'Alcoi
  
c) Lot: 1
  
d) Butlletí o diari oficial i data de publicació de l'anunci de licitació: DOGV nº 4.740 de data 27 d'abril de 2004.
  
3. Tramitació, procediment i forma d'adjudicació.
  
a) Tramitació: ordinària.
  
b) Procediment: Obert.
  
c) Forma: concurs públic.
  
4. Pressupost base de licitació o cànon d'explotació.
  
Import total: 137.894 euros.
  
5. Adjudicació
  
a) Data: 22 de juliol de 2004
  
b) Contractista: Copcisa, SA.
  
c) Nacionalitat: espanyola
  
d) Import o cànon d'adjudicació: 123.966,71 euros.
Diari Oficial de la Generalitat Valenciana


Sumari del DOGV 4900, del 10-12-2004 (2004/12520)

Notificació a Ives De Ryker.
----------------------------

### Dades del document

Número de DOGV
:   4900

Data del DOGV
:   10-12-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/12287


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a Ives De Ryker. [2004/M12457]
  
A la vista de les dades que hi ha al Registre de Fundacions de la Comunitat Valenciana, es desprén que la Fundación Social Calpe-Ifach no ha presentat comptes ni pressupostos econòmics anuals des de l'exercici econòmic de 2000. Així mateix, no hi ha constància del funcionament de la Fundació, ni del compliment dels seus fins fundacionals, a què està obligada per les disposicions legals en la matèria: Llei 8/1998, de 9 de desembre, de Fundacions de la Comunitat Valenciana, i la Llei 50/2002, de 26 de desembre, de Fundacions.
  
Tampoc no consta cap sol·licitud, ni documentació acreditativa, que pogueren justificar, si fa el cas, les circumstàncies ressenyades anteriorment, per trobar-se la Fundació immersa en algun procediment de modificació estatutària, fusió o extinció d'esta.
  
Dites omissions, que afecten el funcionament del Registre de Fundacions, fan procedent que eixe Patronat inicie els tràmits necessaris per a regularitzar la situació d'esta, o, si això pertoca, sol·licitar la seua extinció, d'acord amb allò establit per la normativa; i es podrà, si no n'hi ha, instar la corresponent resolució judicial d'extinció per esta administració.
  
Per no haver-se pogut practicar la notificació personal d'este acte administratiu, és procedent la publicació d'este en el Diari Oficial de la Generalitat Valenciana, així com al tauler d'edictes de l'Ajuntament del seu últim domicili, de conformitat amb l'article 59.4 i 5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i perquè es puga tindre coneixement íntegre i quede constància d'este, podrà personar-se en el termini de 10 dies, comptadors des del dia següent de la publicació del present anunci en el Diari Oficial de la Generalitat Valenciana, o de l'exposició al tauler d'edictes de l'ajuntament corresponent, al Servici d'Entitats Jurídiques de la Conselleria de Justícia i Administracions Públiques, carrer de l'Historiador Chabás, número 2, de València.
  
Així mateix, es concedix un termini de 10 dies, comptadors a partir del dia següent de la present publicació o de la personació, si fa el cas, perquè de conformitat amb l'article 84 de la Llei de Règim Jurídic de les Administracions Públiques i del Procediment Administratiu Comú, puga al·legar i presentar els documents o justificacions que s'estime convenient.
  
- Acte: regularització registral o inici del procediment d'extinció de la Fundación Social Calpe-Ifach.
  
- Interessat: Ives De Ryker.
  
- Últim domicili conegut: urbanització Maryvilla, número 64, Calp (Alacant).
Diari Oficial de la Generalitat Valenciana


Sumari del DOGV 4835, del 06-09-2004 (2004/8910)

Correcció d'errades en l'edicte d'aprovació de l'oferta d'ocupació pública per a l'any 2004.
--------------------------------------------------------------------------------------------

### Dades del document

Número de DOGV
:   4835

Data del DOGV
:   06-09-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/8910


Data del document
:   23-08-2004

Organisme emissor
:   Ajuntament de San Fulgencio

Tipus de document
:   Correcció d'errades

Correcció d'errades

 Descriptors 

:   * San Fulgencio
    * policia
    * oferta d'ocupació
    * comptable
    * professió de l'urbanisme
    * administració local
    * professió administrativa
    * desenvolupament rural
    * ciència econòmica
    * concurs administratiu
    * professió del turisme
    * professió de la informació

Correcció d'errades en l'edicte d'aprovació de l'oferta d'ocupació pública per a l'any 2004. [2004/F8910]
  
Havent-se advertit errades en l'edicte d'aprovació de l'oferta d'ocupació pública per al 2004, publicat en el Diari Oficial de la Generalitat Valenciana número 4.817, de data 11 d'agost del 2004, es remet per a la seua publicació la següent correcció d'errades:
  
On diu: «Apartat A) Funcionaris de carrera. Grup: A. Classificació: habilitació nacional. Nombre de vacants: 1. Denominació: interventor». Queda anul·lada.
  
On diu:
  
«Apartat A) Funcionaris de carrera. Grup: D. Subescala: auxiliars administratius. Nombre de vacants: 5. Denominació: auxiliars administratius».
  
Ha de dir:
  
«Apartat A) Funcionaris de carrera. Grup: D. Subescala: auxiliars administratius. Nombre de vacants: 6. Denominació: auxiliars administratius».
  
El que es fa públic per a coneixement general.
Diari Oficial de la Generalitat Valenciana


Sumari del DOGV 4750, del 11-05-2004 (2004/4693)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   4750

Data del DOGV
:   11-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/4693


Organisme emissor
:   Caixa Rural Altea, COOP Crèd. V.

Tipus de document
:   Anunci

Informació pública de la convocatòria d'Assemblea General ordinària. [2004/Q4693]
  
El Consell Rector de Caixa Rural Altea, Cooperativa de Crèdit Valenciana, de conformitat amb l'establit amb els articles 31 i següents dels estatuts, convoca els socis d'esta caixa rural a l'Assemblea General ordinària que es farà el dia 29 de maig proper, a les 11.30 hores en primera convocatòria, i a les 12.00 hores del mateix dia en segona convocatòria, al Palau Altea, carrer d'Alcoi, s/n (nucli vell), per a tractar el següent orde del dia:
  
1. Renovació parcial del Consell Rector i nomenament d'un suplent.
  
2. Examen i aprovació, si és procedent, dels comptes anuals i informe de gestió corresponents a l'exercici 2003, i de la proposta de distribució del romanent líquid.
  
3. Liquidació del pressupost de la reserva de formació i promoció cooperativa corresponent a l'exercici 2003 i proposta de distribució del pressupost d'esta reserva per a l'exercici d'enguany.
  
4. Habilitació al Consell Rector per a completar, adequar i esmenar els acords de la present Assemblea.
  
5. Designació de dos socis de l'entitat perquè amb el president aproven i firmen l'acta de l'Assemblea, de conformitat amb l'establit en l'article 37 dels estatuts.
  
6. Torn obert de paraules.
  
Al domicili social es pot examinar, de 09.00 a 14.00 hores i de dilluns a divendres, tret de festius, la documentació comptable i de gestió que cal sotmetre a l'Assemblea. Estos documents es poden rebre gratuïtament a domicilio amb la petició prèvia per escrit.
Diari Oficial de la Generalitat Valenciana


Sumari del DOGV 4768, del 04-06-2004 (2004/5220)

Actuacions de divorci número 911/2003. Cèdula de notificació.
-------------------------------------------------------------

### Dades del document

Número de DOGV
:   4768

Data del DOGV
:   04-06-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/5220


Organisme emissor
:   Jutjat de Primera Instància Número 9 de València

Tipus de document
:   Anunci

Actuacions de divorci número 911/2003. Cèdula de notificació. [2004/Q5220]
  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant este edicte, faig saber:
  
Que en les actuacions de divorci, que se seguixen amb el número 911/2003, a instància d'Esmeralda Barabad Parrila contra Bernardo Espinosa Osoraga, en situació de rebel·lia, en les quals en data 11 de maig de 2004 s'ha dictat sentència, la part dispositiva de la qual diu així:
  
«Que amb l'estimació de la demanda interposada per la representació processal d'Esmeralda Barabad, contra Bernardo Espinosa, acorde la separació matrimonial dels expressats, amb tots els efectes legals, i en especial els següents:
  
1. L'ús de l'habitatge familiar situat al carrer de Samuel Ros, número 10-31, de València, correspon a l'esposa. L'altre cònjuge pot retirar els seus objectes i efectes d'ús personal.
  
2. S'acorda la dissolució del règim econòmic matrimonial.
  
Cada part pagarà les costes causades a la seua instància i a mitges les comunes.
  
Comuniqueu esta resolució, una vegada ferm el pronunciament de separació, al registre civil on conste inscrit el matrimoni.
  
Contra esta sentència s'hi pot interposar un recurs d'apel·lació en el termini de cinc dies des de la notificació.
  
Esta és la meua sentència, que pronuncie, mane i firme».
  
I perquè valga de notificació en forma a Bernardo Espinosa Osoraga, en rebel·lia, expedisc i firme el present edicte.
Diari Oficial de la Generalitat Valenciana


Sumari del DOGV 4865, del 19-10-2004 (2004/10866)

Informació pública de l'actuació integrada de la unitat d'execució de sòl urbà UE9 i de la unitat d'execució de sòl urbanitzable SN1-6.
---------------------------------------------------------------------------------------------------------------------------------------

### Dades del document

Número de DOGV
:   4865

Data del DOGV
:   19-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10955


Organisme emissor
:   Ajuntament de Callosa de Segura

Tipus de document
:   Anunci

Informació pública de l'actuació integrada de la unitat d'execució de sòl urbà UE9 i de la unitat d'execució de sòl urbanitzable SN1-6. [2004/F10437]
  
En compliment del que s'establix en els articles 44, 45 i 52 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana, se sotmet a informació pública el pla parcial, i la iniciativa formulada per Procumasa, SA, representada per Valentín Botella Ros, amb domicili social a l'avinguda del Príncep d'Astúries, número 2, baix, d'Orihuela, i amb CIF A-031177045, i Marca-Vega, SL, representada per Francisco de Asís Ballester Carreras, amb domicili social al carrer Prolongació Pedro Aragonés, número 3, baix, de Callosa de Segura, i amb CIF B-53476008, en la seua condició d'aspirants a urbanitzador, per a l'execució de l'actuació integrada de la unitat d'execució de sòl urbà UE9, i de la unitat d'execució de sòl urbanitzable SN1-6, que promouen. Esta documentació es troba a la Secretaria de l'Ajuntament de Callosa de Segura a l'efecte que es puga examinar, junt amb l'expedient, pel termini de 20 dies hàbils, comptats des de la publicació de l'edicte, durant el qual es podran presentar al·legacions, així com altres alternatives tècniques.
  
Així mateix, es fa constar que si durant els 10 primers dies d'informació pública, alguna persona es comprometera a presentar una alternativa tècnica substancialment distinta de la inicial i prestara caució (mínim del 2% de les quotes d'urbanització previstes), el termini es prorrogarà per altres 20 dies addicionals, amb l'exclusiu objecte de presentar alternatives en competència.
  
Dins dels cinc dies hàbils següents al del venciment del de 20 dies de publicació d'este anunci, es podran presentar proposicions juridicoeconòmiques, en sobre tancat, a l'alternativa tècnica original o altres que s'hagueren presentat en termini, amb la documentació prevista en l'article 32.c) i d) de la llei esmentada.
  
L'acte d'obertura de pliques tindrà lloc en el següent dia hàbil a la conclusió del termini per a presentar-les.
  
Durant tot el procediment podran ser objecte de pública consulta les al·legacions i alternatives tècniques que es presenten.
  
Cosa que es fa pública perquè se'n prenga coneixement general i als efectes oportuns.
Diari Oficial de la Generalitat Valenciana


Sumari del DOGV 4768, del 04-06-2004 (2004/5546)

Expedient número 561/2004. Reforma de la instal·lació de fontaneria de l'Escola d'Infermeria.
---------------------------------------------------------------------------------------------

### Dades del document

Número de DOGV
:   4768

Data del DOGV
:   04-06-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/5546


Data del document
:   17-05-2004

Organisme emissor
:   Conselleria de Sanitat

Tipus de document
:   Resolució

Descriptors 

:   * Castelló de la Plana
    * instal·lació sanitària
    * licitació
    * contracte d'obres
    * adjudicació de contracte administratiu

Expedient número 561/2004. Reforma de la instal·lació de fontaneria de l'Escola d'Infermeria. [2004/X5546]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital General de Castelló. avinguda de Benicàssim, s/n, 12322 € Castelló de la Plana. Telèfon 258 35 66 11, fax 964 72 65 58.
  
c) Número d'expedient: 561/2004.
  
2. Objecte del contracte
  
a) Tipus de contracte: contracte d'obres.
  
b) Descripció de l'objecte: reforma de la instal·lació de fontaneria de l'Escola d'Infermeria.
  
c) Lots: ?-
  
3. Tramitació, procediment i forma d'adjudicació
  
a) Tramitació: urgent.
  
b) Procediment: negociat.
  
c) Forma: sense publicitat.
  
4. Pressupost base de licitació
  
Import total: noranta-cinc mil vuit-cents trenta-tres euros i noranta cèntims (95.833,90 euros).
  
5. Adjudicació
  
a) Data: 30 d'abril de 2004.
  
b) Contractista: Instalaciones Fonsa, SA.
  
c) Nacionalitat: espanyola.
  
d) Import d'adjudicació: noranta-cinc mil vuit-cents trenta-tres euros i noranta cèntims (95.833,90 euros).
Diari Oficial de la Generalitat Valenciana


Sumari del DOGV 4812, del 04-08-2004 (2004/8097)

Concurs número CATSER 20/2004. Impartició de classes de reeducació postural.
----------------------------------------------------------------------------

### Dades del document

Número de DOGV
:   4812

Data del DOGV
:   04-08-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/8097


Data del document
:   29-07-2004

Organisme emissor
:   Ajuntament de Calp

Tipus de document
:   Concurs

Descriptors 

:   * Calp
    * contracte de serveis
    * educació física
    * educació no formal
    * licitació

Concurs número CATSER 20/2004. Impartició de classes de reeducació postural. [2004/X8097]
  
- Objecte: Contractació persona física o jurídica per a la impartició de classes de reeducació postural pel conegut com ?Mètode Pilates'.
  
- Tramitació, procediment i forma d'adjudicació: Aprovat expedient de contractació per la Junta de Govern Local de 22 de juliol de 2004, i s'hi fixa com a forma d'adjudicació la de concurs en procediment obert.
  
- Pressupost base licitació: segons plec
  
- Garantia provisional: no s'establix.
  
- Obtenció de documentació i informació: Ajuntament de Calp, av. d'Ifac, 16, 3710 Calp, tel. 544 02 48 51, fax 965 83 82 65, Secretaria municipal (Contractació), o sol·licitant-ho a l'adreça de correu electrònic: utcworclbhnc@snyxutayq.lae, sense assenyalament de data límit d'obtenció de documents i informes.
  
- Requisits específics contractista: No s'establixen.
  
- Presentació d'ofertes: Secretaria municipal, fins al 3 de setembre de 2004.
  
- Obertura de les ofertes: a la Casa Consistorial, a les dotze hores del 10 de setembre de 2004.
  
- Despeses d'anuncis: A càrrec de l'adjudicatari.